b'\n_START_ARTICLE_\nBrozi\xc4\x87ev brevijar\n_START_PARAGRAPH_\nBrozi\xc4\x87ev brevijar je glagolji\xc4\x8dni \xc4\x8dasoslov otisnut 1561. u Torresanijevoj tiskari u Mlecima na 1086 stranica, a jedincat je u poviesti tiskarstva zbog \xc4\x8dak 250 lijevanih spojenica. Priredio ga je prema Baromi\xc4\x87evu brevijaru iz 1493., pa ga neki dr\xc5\xbee drugim izdanjem tog brevijara. No, jezi\xc4\x8dno je znatno pomla\xc4\x91en (pohrva\xc4\x87en).\n_START_SECTION_\nBrevijar\n_START_PARAGRAPH_\nPrvenstveno je to Brevijar jer od 543 lista (1086 stranica), 512 listova (1024 stranice) pripadaju Brevijaru, a 31 list (62 stranice) sadr\xc5\xbei misni dio i ritual. Naziva se Brozi\xc4\x87ev Brevijar, a zbog kratkog misnog i ritualnog dijela nekada se naziva i opisuje kao Brevijar - misal \xe2\x80\x93 ritual. Brevijar je zapisao Mikula Brozi\xc4\x87, ro\xc4\x91en je u Omi\xc5\xa1lju na Krku oko 1525., a umro u Omi\xc5\xa1lju izme\xc4\x91u 1580. i 1585. godine._NEWLINE_Na svakoj stranici nalaze se po dva stupca. Tiskana stranica je izgledom: \xc5\xa1irina 7,2 cm, a visina 10,2 cm. Tisak je dvobojni, crnom bojom molitveni tekst, a crvenom bojom \xc4\x8drljenice (upute za kori\xc5\xa1tenje i moljenje). Inicijali su tako\xc4\x91er crvenom bojom pa redovito zauzima dva redka teksta. Inicijali su izpisivani glagoljicom, ali neki i latiniskim slovima. Brozi\xc4\x87ev Brevijar tiskan je u Thoresijanovoj tiskari koju su vodili unuci Andrije Thoresanija. Brevijar, u kojemu se nalaze i dva sitna drvoreza (kralj David i likovi Sv. Petra i Pavla), sadr\xc5\xbeava Psaltir s kanticima, Temporal, oficij Marijina poho\xc4\x91enja, Sanktoral, Komunal, misalske tekstove (Red mise, uzorke votivnih misa) i ritualne tekstove._NEWLINE_Na prvom (verso) listu Brozi\xc4\x87 navodi da je Omi\xc5\xa1ljanin:\xc2\xa0\xc2\xbbI to na\xc4\x8di \xe2\x80\xb9ni\xe2\x80\xbah\xe2\x80\x99 \xc3\xaa Omi\xc5\xa1lanin\xe2\x80\x99\xc2\xab; u kolofonu stoji:\xc2\xa0\xc2\xbbSvr\xc5\xa1enie brvi\xc3\xaali hi |\xe2\x88\x9a rvackih\xe2\x80\x99. . . s| veliki korizioni i \xc5\xbeuntu znova u\xc4\x8dineni po | pre Mikuli Brozi\xc4\x87i plov | ani omi\xc5\xa1elskom\xe2\x80\x99 mise | ca mar\xc4\x8da \xc4\x8d.f.m.a.\xc2\xab\xc2\xa0( = 1561). Brevijar je ujedno posljednja tiskana glagoljska liturgijska knjiga hrvatske redakcije, jer su u skladu s odredbama Tridentskog sabora privatne inicijative u izdavanju liturgijskih knjiga bile onemogu\xc4\x87ene. Dosada se zna za petnaestak primjeraka Brevijara._NEWLINE_Stru\xc4\x8dnjaci taj \xc4\x8dasoslov dr\xc5\xbee zavr\xc5\xa1etkom prirodnog razvoja hrvatske ina\xc4\x8dice staroslavenskog jezika, jer je uskoro nastupila rusufukacija, koju nisu prihvatili niti sve\xc4\x87enici glagolja\xc5\xa1i, niti njihovi vjernici. Brevijar se \xc4\x8duva u Londonu, u Britanskoj knji\xc5\xbenici (engl. British Library).'